
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 239 

24 Φεβρουάριου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση υπερωριακής εργασίας στο προσωπικό 
του Νομαρχιακού Διαμερίσματος Καβάλας του 

Α' εξαμήνου 2006. 1 

Επανασύσταση και συγκρότηση επιτροπής διε¬ 
νέργειας και αξιολόγησης των προσφορών του 
ανοικτού διεθνούς διαγωνισμού του έργου: «Προ¬ 
γράμματα Κατάρτισης ανέργων, εργαζομένων και 
αυτοαπασχολούμενων σε πιστοποιημένα Κέντρα 
Επαγγελματικής Κατάρτισης» στο πλαίσιο του 


ΠΕΠ Ιονίων Νήσων. 2 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δημοτικού Οργανισμού Νεολαίας και 

Άθλησης Δήμου Ροδίων (Δ.Ο.Ν.Α. Ροδίων). 3 

Καθιέρωση υπερωριακής απασχόλησης των υπαλλή¬ 
λων του Δημοτικού Γυμναστηρίου Βύρωνα, έτους 
2006. 4 


Α ΠΟΦΑΣΕΙ Σ 

Αριθμ. οικ. 03/885 (1) 


Έγκριση υπερωριακής εργασίας στο προσωπικό του 
Νομαρχιακού Διαμερίσματος Καβάλας του Α' εξα¬ 
μήνου 2006. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Το άρθρο 16 του ν. 3205/2003 (ΦΕΚ 297/Α'/23.12.2003) 
με το οποίο ρυθμίσθηκε το θέμα της απασχόλησης 
πέραν του υποχρεωτικού ωραρίου του προσωπικού του 
Δημοσίου, Ν.Π.Δ.Δ και Ο.Τ.Α. 

3. Την παρ.7 του άρθρου 25 του ν. 2738/1999 (ΦΕΚ 
180 τ,Α') που ορίζει ότι αρμόδιος για την έκδοση της 
απόφασης έγκρισης υπερωριακής απασχόλησης για 
τους υπαλλήλους των Νομαρχιακών Αυτοδιοικήσεων 
είναι ο οικείος Νομάρχης. 

4. Την παρ.10 του άρθρου 12 του ν. 2503/1997 (ΦΕΚ 
107 τ.Α') που ορίζει ότι« Η όλως εξαιρετική ή απρόβλε¬ 
πτη ή έκτακτη υπηρεσιακή ανάγκη για την καθιέρωση 


υπερωριακής εργασίας διαπιστώνεται με απόφαση του 
αρμοδίου οργάνου...». 

5. Τις εποχικές, έκτακτες και επείγουσες υπηρεσιακές 
ανάγκες που παρουσιάζονται για την αντιμετώπιση των 
οποίων το Νομαρχιακό Διαμέρισμα Καβάλας απασχολεί 
τους υπαλλήλους πέραν του κανονικού ωραρίου κατά 
τις απογευματινές ώρες των εργασίμων ημερών. 

6. Το γεγονός ότι για το έτος 2006, σύμφωνα με το 
Έγγραφο της Δ/νσης Οικ. Υπηρεσιών του Νομ. Διαμ/τος 
μας, έχει εγγράφει στον Προϋπολογισμό πίστωση για 
υπερωριακή εργασία ύψους 254.253 Ευρώ, αποφασί¬ 
ζουμε: 

Εγκρίνουμε την υπερωριακή απασχόληση για το χρο¬ 
νικό διάστημα του Α' εξαμήνου 2006 του μόνιμου, του 
με σχέση εργασίας Ιδιωτικού Δικαίου Αορίστου Χρόνου 
και απεσπασμένου προσωπικού του Νομαρχιακού μας 
Διαμερίσματος κατά τις απογευματινές ώρες των ερ¬ 
γασίμων ημερών ως κατωτέρω: 

Επί συνόλου 310 υπηρετούντων υπαλλήλων 

Για 150 υπαλλήλους με σύνολο ωρών 45.000. 

Η δαπάνη ύψους 127.000 Ευρώ που προκαλείται θα 
αντιμετωπισθεί από τους φορείς 072 ΚΑΕ 2279 και 073- 
ΚΑΕ 1238. 

Η απόφαση αυτή που ισχύει αναδρομικά ένα μήνα 
πριν από τη δημοσίευσή της στην Εφημερίδα της Κυ- 
βερνήσεως, να δημοσιευθεί στην Εφημερίδα της Κυ- 
βερνήσεως. 

Καβάλα, 13 Φεβρουάριου 2006 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

Αριθμ. οικ. 1810 (2) 

Επανασύσταση και συγκρότηση επιτροπής διενέργειας 
και αξιολόγησης των προσφορών του ανοικτού δι¬ 
εθνούς διαγωνισμού του έργου: «Προγράμματα Κα¬ 
τάρτισης ανέργων, εργαζομένων και αυτοαπασχο¬ 
λούμενων σε πιστοποιημένα Κέντρα Επαγγελματικής 
Κατάρτισης» στο πλαίσιο του ΠΕΠ Ιονίων Νήσων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την 

Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Τις διατάξεις του ν. 2503/1997 «Διοίκηση Οργάνωση 
Στελέχωση Περιφέρειας κ.λπ.». 

3. Την υπ’ αριθμ. Ε(2000) 3405/28.11.2000 απόφαση της 
Επιτροπής της Ε.Ε. που αφορά στην έγκριση του ΚΠΣ 
2000-2006 για τις κοινοτικές διαρθρωτικές παρεμβάσεις 
στις Περιφέρειες που υπάγονται στο στόχο αρ.1 στην 
Ελλάδα. 

4. Την απόφαση της ΕΕ με την οποία εγκρίθηκε το 
ΠΕΠ Ιονίων Νήσων. 

5. Την υπ’ αριθμ. 13141/11.10.2002 απόφαση Ένταξης 
Πράξης στο ΠΕΠ Ιονίων Νήσων. 

6. Την υπ’ αριθμ. 2001/805 απόφαση της Επιτροπής των 
ΕΚ για την έγκριση του Επιχειρησιακού Προγράμματος 
Ιονίων Νήσων και όπου καθορίζεται η συνδρομή των 
διαθρωτικών ταμείων ΕΤΠΑ, ΕΚΤ, ΕΓΤΠΕ-Π και ΧΜΠΑ. 

7. Τις από 22.6.2001,15.2.2002 και 28.6.2002 αποφάσεις 
της επιτροπής Παρακολούθησης του ΠΕΠ Ιονίων Νήσων, 
με τις οποίες εγκρίθηκε και τροποποιήθηκε το ΣΠ του 
ΠΕΠ Ιονίων Νήσων και ειδικότερα το αναλυτικό περιε¬ 
χόμενο του Μέτρου 5.1, καθώς και τα κριτήρια επιλογής 
πράξεων του Μέτρου 5.1 

8. Το ν. 2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251 Α/14.11.2000) και ιδίως το άρθρο 
4 αυτού, όπως τροποποιήθηκε με το άρθρο 17 του 
ν. 3193/2003 (ΦΕΚ 266/Α/20.11.2003). 

9. Την υπ’ αριθμ. 41538/Γ ΚΠΣ286/8.12.2000 (ΦΕΚ 1501/ 
Β/8.12.2000) κοινή υπουργική απόφαση με την οποία 
συστάθηκε η Διαχειριστική Αρχή του ΠΕΠ Ιονίων Νήσων 
2000-2006. 

10. Τις διατάξεις του Άρθρου 18 παρ.3 και 4 του 
ν. 2224/1994 «Ρύθμιση Θεμάτων Εργασίας, συνδικαλι¬ 
στικών δικαιωμάτων κ.λπ.» (ΦΕΚ 112/Α). 

11. Το ν. 2874/2000 «Προώθηση στην απασχόληση και 
άλλες διατάξεις», άρθρο 3 (ΦΕΚ 286 Α/29.12.2000). 

12. Την υπ’ αριθμ. 112809/18.6.2002, όπως ισχύει, κοινή 
απόφαση Υπουργών Οικονομίας και Οικονομικών και 
Εργασίας και Κοινωνικών Ασφαλίσεων που ορίζει το 
«Ενιαίο Σύστημα Διαχείρισης, Αξιολόγησης, Παρακο¬ 
λούθησης και Ελέγχου των ενεργειών Επαγγελματικής 
Κατάρτισης, συγχρηματοδοτούμενων από το ΕΚΤ στο 
πλαίσιο του Γ' ΚΠΣ, (2000-2006) για όλα τα Επιχειρη¬ 
σιακά Προγράμματα που εμπεριέχουν δράσεις Κατάρ¬ 
τισης». 

13. Την υπ’ αριθμ. 13141/11.10.2002 απόφαση ένταξης στο 
Μέτρο 5.1 του Άξονα 5 στο Περιφερειακό Επιχειρησιακό 
Πρόγραμμα Ιονίων Νήσων του έργου «Επαγγελματική 
Κατάρτιση ανέργων, εργαζομένων και αυτοαπασχο¬ 
λούμενων σε πιστοποιημένα Κέντρα Επαγγελματικής 
Κατάρτισης» του Γενικού Γραμματέα της Περιφέρειας 
Ιονίων Νήσων. 

14. Την υπ’ αριθμ. 14112/5.11.2002 απόφαση του Γενι¬ 
κού Γ ραμματέα της Περιφέρειας για την «Προκήρυξη 
Ανοικτού Δημόσιου Διεθνούς Διαγωνισμού με κλει¬ 
στές προσφορές και κριτήριο επιλογής τη συμφερό- 
τερη προσφορά, για την επιλογή Αναδοχών του έργου 
«Επαγγελματική Κατάρτιση ανέργων, εργαζομένων 
και αυτοαπασχολούμενων σε πιστοποιημένα Κέντρα 
Επαγγελματικής Κατάρτισης» του Γ ενικού Γ ραμματέα 
της Περιφέρειας Ιονίων Νήσων στο πλαίσιο του Π.Ε.Π 
Ιονίων Νήσων. 


15. Το π.δ. 346/98 (ΦΕΚ 230/Α/12.10.1998) «Προσαρμογή 
της Ελληνικής νομοθεσίας για τις δημόσιες συμβάσεις 
υπηρεσιών προς τις διατάξεις της Οδηγίας 92/50/ΕΟΚ 
του Συμβουλίου της 18ης Ιουλίου 1998», όπως τροπο¬ 
ποιήθηκε με το π.δ. 18/2000 (ΦΕΚ 15/Α/3.2.2000) κατ’ 
εφαρμογή της Οδηγίας 97/52 (Ε.Ε1 328/28.11.1997). 

16. Την υπ’ αριθμ. 16275/17.12.2002 απόφαση του Γ ενικού 
Γ ραμματέα της Περιφέρειας για τη συγκρότηση Επιτρο¬ 
πής Διενέργειας και αξιολόγησης των προσφορών του 
Ανοικτού Δημόσιου Διεθνούς Διαγωνισμού του έργου 
«Επαγγελματική Κατάρτιση ανέργων, εργαζομένων και 
αυτοαπασχολούμενων σε πιστοποιημένα Κέντρα Επαγ¬ 
γελματικής Κατάρτισης» που προκηρύχθηκε με την υπ’ 
αριθμ. 14112/5.11.2002 απόφαση του Γενικού Γραμματέα 
Περιφέρειας. 

17. Την υπ’ αριθμ. 2842/4.3.2003 απόφαση του Γενικού 
Γ ραμματέα της Περιφέρειας για την τροποποίηση της 
Επιτροπής Διενέργειας και αξιολόγησης των προσφο¬ 
ρών του Ανοικτού Δημόσιου Διεθνούς Διαγωνισμού του 
έργου «Επαγγελματική Κατάρτιση ανέργων, εργαζομέ¬ 
νων και αυτοαπασχολούμενων σε πιστοποιημένα Κέ¬ 
ντρα Επαγγελματικής Κατάρτισης» που προκηρύχθηκε 
με την υπ’ αριθμ. 14112/5.11.2002 απόφαση του Γενικού 
Γ ραμματέα Περιφέρειας. 

18. Την υπ’ αριθμ. 4089/1.4.2003 απόφαση του Γενικού 
Γ ραμματέα της Περιφέρειας για την τροποποίηση της 
Επιτροπής Διενέργειας και αξιολόγησης των προσφο¬ 
ρών του Ανοικτού Δημόσιου Διεθνούς Διαγωνισμού του 
έργου «Επαγγελματική Κατάρτιση ανέργων, εργαζομέ¬ 
νων και αυτοαπασχολούμενων σε πιστοποιημένα Κέ¬ 
ντρα Επαγγελματικής Κατάρτισης» που προκηρύχθηκε 
με την υπ’ αριθμ. 14112/5.11.2002 απόφαση του Γενικού 
Γ ραμματέα Περιφέρειας. 

19. Την ανάγκη επανασύστασης και συγκρότησης της 
Επιτροπής για την πληρωμή των μελών της, αποφα¬ 
σίζουμε: 

1. Την επανασύσταση και τη συγκρότηση Επιτροπής 
Διενέργειας και αξιολόγησης των προσφορών του Ανοι¬ 
κτού Δημόσιου Διεθνούς Διαγωνισμού που προκηρύ¬ 
χθηκε με την υπ’ αριθμ. 14112/5.11.2002 απόφαση του 
Γενικού Γραμματέα Περιφέρειας, αναδρομικά από τη 
συγκρότησή της την 17.12.2002, η οποία έγινε με την υπ’ 
αριθμ. 16275/17.12.2002 όμοια απόφαση, και τις μεταγε¬ 
νέστερες τροποποιήσεις όπως περιγράφεται αναλυτικά 
ακολούθως: 

Την Επιτροπή αποτελούν οι κάτωθι: 

ΑΡΧΙΚΗ ΣΥΓΚΡΟΤΗΣΗ ΗΜΕΡΟΜΗΝΙΑ 17.12.2002 ΑΠΟΦΑΣΗ 16275 
Τακτικά μέλη Ηλία Φωτεινή 

Κατερέλου Σπυριδούλα 
Λώλος Νικόλαος 
Παπάίωάννου Γεώργιος 
Σεφερτζή Άννα 
Φασιλής Αντώνιος 

Γραμματειακή υποστήριξη Από τα μέλη της επιτροπής 

1" ΤΡΟΠΟΠΟΙΗΣΗ ΗΜΕΡΟΜΗΝΙΑ 4.3.2003 ΑΠΟΦΑΣΗ 2842 

Τακτικά μέλη Ηλία Φωτεινή 

Κατερέλου Σπυριδούλα 
Λώλος Νικόλαος 
Παπαϊωάννου Γεώργιος 
Σεφερτζή Άννα 

Γ ραμματειακή υποστήριξη Από τα μέλη της επιτροπής 

Και η 

2 η ΤΡΟΠΟΠΟΙΗΣΗ ΗΜΕΡΟΜΗΝΙΑ 1.4.2003 ΑΠΟΦΑΣΗ 4089 
Τακπκά μέλη Ηλία Φωτεινή 

Κοντάνα Θεοδώρα 
Λώλος Νικόλαος 
Παπαϊωάννου Γεώργιος 
Σεφερτζή Άννα 

Γραμματειακή υποστήριξη Από τα μέλη της επιτροπής 

Η Επιτροπή Διενέργειας και αξιολόγησης έχει την 
ευθύνη διενέργειας του διαγωνισμού του έργου: «Προ¬ 
γράμματα Κατάρτισης ανέργων, εργαζομένων και αυτο¬ 
απασχολούμενων σε πιστοποιημένα Κέντρα Επαγγελ¬ 
ματικής Κατάρτισης», αποσφράγισης των προσφορών 
και ελέγχου των δικαιολογητικών συμμετοχής, ελέγχου 
των κριτηρίων αποκλεισμού των τεχνικών προσφορών, 
αξιολόγησης των οικονομικών προσφορών, υπολογισμού 
των ανοιγμένων προσφορών, τελικής κατάταξης και 
αξιολόγησης των προγραμμάτων κατάρτισης του έργου 
«Προγράμματα Κατάρτισης ανέργων, εργαζομένων και 
αυτοαπασχολούμενων σε πιστοποιημένα Κέντρα Επαγ¬ 
γελματικής Κατάρτισης» που προκηρύχθηκε με την υπ’ 
αριθμ. 14112/5.11.2002 απόφαση του Γενικού Γραμματέα 
της Περιφέρειας. 

Το έργο της Επιτροπής έχει προσωρινό χαρακτήρα, 
διεκπεραιώνεται σε ώρες εκτός ωραρίου εργασίας των 
μελών της, με διάρκεια από 17.12.2002 έως 19.6.2003 και 
έως τέσσερις (4) συνεδριάσεις ανά μήνα, είναι αμειβόμε- 
νο και βαρύνει τους πόρους της Τεχνικής Βοήθειας και η 
αμοιβή θα καθορισθεί με επόμενη απόφαση. Ο αριθμός 
των συνεδριάσεων που διενεργήθηκαν θα βεβαιώνεται 
με τα Πρακτικά συνεδριάσεων της Επιτροπής. 

2. Καταργούνται από την έκδοσή της οι υπ’ αριθμ. 
16275/17.12.2002, 2842/4.3.2003, 4089/1.4.2003 όμοιες απο¬ 
φάσεις για την «Συγκρότηση και τροποποίηση της Επι¬ 
τροπής Διενέργειας/Αξιολόγησης του Ανοικτού Δημόσι¬ 
ου Διεθνούς Διαγωνισμού που προκηρύχθηκε με την υπ’ 
αριθμ. 14112/5.11.2002 απόφαση του Γενικού Γραμματέα 
της Περιφέρειας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Φεβρουάριου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθμ. 889 (3) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δημοτικού Οργανισμού Νεολαίας και 
Αθλησης Δήμου Ροδίων (Δ.Ο.Ν.Α. Ροδίων). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(ΔΚΚ). 

2. Τις διατάξεις των άρθρων 7, 8, 9, 11, 12 και 18 του 
ν. 2503/1997. 

3. Τις διατάξεις του άρθρου 12 του ν. 1188/1981, όπως 
αντικαταστήθηκε με το άρθρο 26 του ν. 1832/1989 και 
την παρ. 5 του άρθρου 8 του ν. 2307/1995. 

4. Τις διατάξεις του ν. 2081/1992 και του άρθρου 1 του 
ν. 2647/1998. 


5. Τις διατάξεις του ν. 1586/1986 και του ν. 2190/1994 
και του π.δ. 50/2001. 

6. Τον ισχύοντα Οργανισμό Εσωτερικής Υπηρεσίας, ο 
οποίος δημοσιεύθηκε στο ΦΕΚ 151/τ.Β"/14.2.2001. 

7. Το υπ’ αριθμ. 34/31.12.2005 πρακτικό του Υπηρεσιακού 
Συμβουλίου Υπαλλήλων Ο.Τ.Α. Νομού Δωδεκανήσου. 

8. Την υπ’ αριθμ. 386/2005 απόφαση του Δημοτικού 
Συμβουλίου Ροδίων. 

9. Την υπ’ αριθμ. 98/2005 απόφαση του Διοικητικού 
Συμβουλίου του Δημοτικού Οργανισμού Νεολαίας και 
Αθλησης Ροδίων (Δ.Ο.Ν.Α. Ροδίων). 

10. Την υπ’ αριθμ. 4699/Β/29.8.1997 (ΦΕΚ 891/τ.Β/9.10.1997) 
απόφαση του Γ ενικού Γ ραμματέα Περιφέρειας Νοτίου 
Αιγαίου «Περί μεταβίβασης δικαιώματος υπογραφής 
στους Προϊστάμενους Δ/νσεων και Τ μημάτων της Γ ε¬ 
νικής Δ/νσης της Περιφέρειας στο Νομό Δωδ/σου, απο¬ 
φασίζουμε: 

Τροποποιούμε τον Οργανισμό Εσωτερικής Υπηρεσί¬ 
ας του Δημοτικού Οργανισμού Νεολαίας και Αθλησης 
Ροδίων (Δ.Ο.Ν.Α. Ροδίων), ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Ν.Π.Δ.Δ. 
ΜΕ ΤΗΝ ΕΠΩΝΥΜΙΑ: «ΔΗΜΟΤΙΚΟΣ ΟΡΓΑΝΙΣΜΟΣ ΝΕΟ¬ 
ΛΑΙΑΣ ΚΑΙ ΑΘΛΗΣΗΣ ΡΟΔΙΩΝ» Δ.Ο.Ν.Α. ΡΟΔΙΩΝ 

Αρθρο Ιο 

Οργανωτικό σχήμα 

Η υπηρεσία του Δ.Ο.Ν.Α. χαρακτηρίζεται ως Διεύθυνση 
που θα έχει προϊστάμενο διεύθυνσης υπάλληλο του κλά¬ 
δου ΠΕ Διοικητικού, σε έλλειψη υπάλληλο του κλάδου 
ΤΕ Διοικητικού - Λογιστικού και σε έλλειψη των δύο 
πρώτων υπαλλήλων του κλάδου ΔΕ. Διοικητικού. 

Η Διεύθυνση θα περιλαμβάνει τρία τμήματα. 

Άρθρο 2ο 

ΔΙΑΡΘΡΩΣΗ ΥΠΗΡΕΣΙΩΝ 
ΔΙΕΥΘΥΝΣΗ Δ.Ο.Ν.Α. 

Α) Γ ραφείο Προϊσταμένου Διεύθυνσης 

1) Τμήμα Διοικητικών - Οικονομικών Υπηρεσιών 

α) Γ ραφείο προσωπικού - γραμματειακής Υποστήριξης 
και Οικονομικών. 

2) Τμήμα Αθλησης 

α) Γ ραφείο Αθλητικών δραστηριοτήτων, προγραμμα¬ 
τισμός και οργάνωση αθλητικών εκδηλώσεων. 

3) Τ μήμα Τ εχνικό 

α) Γ ραφείο εποπτείας αθλητικών εγκαταστάσεων και 
τεχνικών έργων. 

Στα τμήματα προΐστανται υπάλληλοι από τις κατη¬ 
γορίες ΠΕ ή ΤΕ ή ΔΕ. 

Αρθρο 3ο 

Θέσεις - κλάδοι και ειδικότητες προσωπικού 

Οι θέσεις του προσωπικού του Δ.Ο.Ν.Α. διαρθρώνονται 
κατά κλάδους, βαθμούς και ειδικότητες, ως ακολού¬ 
θως: 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ Π.Ε. 

1) Μία (1) θέση του κλάδου ΠΕΙ - Διοικητικού. 

2) Δύο (2) θέσεις του κλάδου ΠΕ - Γυμναστών. 

3) Μία (1) θέση του κλάδου ΠΕ - Ιατρών - Αθλητιά- 
τρων. 

ΚΑΤΗΓΟΡΙΑ Τ.Ε. 

1) Μία (1) θέση του κλάδου ΤΕ - Διοικητικών - Λογι¬ 
στών. 

2) Μια (1) θέση του κλάδου ΤΕ5 - Τεχνολόγων - Ηλε¬ 
κτρολόγων Μηχανικών. 

ΚΑΤΗΓΟΡΙΑ Δ.Ε. 

1) Έξι (6) θέσεις του κλάδου ΔΕ - Διοικητικού. 

2) Επτά (7) θέσεις του κλάδου ΔΕ - Τεχνικού. 

Α) Τρεις (3) θέσεις του κλάδου ΔΕ35 - Τεχνικών Αν¬ 
θοκηπουρών - δενδροκόμων. 

Β) Μία (1) θέση του κλάδου ΔΕ 24 - Τεχνικών Ηλε¬ 
κτρολόγων. 

Γ) Μία (1) θέση του κλάδου ΔΕ30 - Τεχνικών Υδραυ¬ 
λικών. 

Δ) Μία (1) θέση του κλάδου ΔΕ30 - Τεχνικών Ελαιο¬ 
χρωματιστών. 

Ε) Μία (1) θέση του κλάδου ΔΕ29 - Οδηγών. 

ΚΑΤΗΓΟΡΙΑ Δ.Ε. 

1) Μία (1) θέση του κλάδου ΔΕΙ - Προσωποπαγής. 

ΚΑΤΗΓΟΡΙΑ Υ.Ε. 

1) Μία (1) θέση του κλάδου ΥΕ - Κλητήρα Γενικών 
Καθηκόντων. 

2) Οκτώ (8) θέσεις του κλάδου ΥΕ - Γενικών Καθη¬ 
κόντων. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

Θέσεις προσωπικού με σύμβαση ιδιωτικού δικαίου 
αορίστου χρόνου που μετά την αποχώρηση των υπαλ¬ 
λήλων καταργούνται (άρθρο 10 παρ. 2 του ν. 1476/1984) 
και καλύπτουν οργανικές θέσεις του παρόντος κανο¬ 
νισμού. 

ΚΑΤΗΓΟΡΙΑ Π.Ε. 

1) Δύο (2) θέσεις του κλάδου ΠΕ - Γυμναστών. 

ΚΑΤΗΓΟΡΙΑ Τ.Ε. 

1) Μία (1) θέση του κλάδου ΤΕ - Διοικητικών - Λογι¬ 
στικών. 

ΚΑΤΗΓΟΡΙΑ Δ.Ε. 

1) Τρεις (3) θέσεις του κλάδου ΔΕ - Διοικητικού. 

ΚΑΤΗΓΟΡΙΑ Υ.Ε. 

1) Δέκα (10) θέσεις του κλάδου ΥΕ - Γενικών Καθη¬ 
κόντων. 

ΕΠΟΧΙΑΚΟ ΠΡΟΣΩΠΙΚΟ 
ΚΑΤΗΓΟΡΙΑ ΕΠΟΧΙΑΚΟ ΠΡΟΣΩΠΙΚΟ 

1) Τέσσερις (4) θέσεις του κλάδου ΠΕ - Γυμναστών. 

2) Τέσσερις (4) θέσεις του κλάδου ΔΕ - Τεχνιτών. 

3) Τέσσερις (4) θέσεις του κλάδου ΥΕ - Γενικών Κα¬ 
θηκόντων. 

Αρθρο 4ο 

Προσόντα Προσωπικού 

1. Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται 
σύμφωνα με το προεδρικό διάταγμα αριθμ. 37α/1987 και 
92/94 «Καθορισμός προσόντων διορισμού» (προσοντο- 
λόγιο - κλαδολόγιο) Φ.Ε.Κ. 11/4.2.1987 τ.Α' όπως προβλέ- 


πονται από τις διατάξεις σε συνδυασμό με τις διατάξεις 
του ν. 1188/1981 «Περί καταστάσεων προσωπικού Ο.Τ.Α. 
όπως ισχύει σήμερα». 

2. Τα των μονίμων υπαλλήλων καθήκοντα, μεταβολές 
κ.λπ. διέπονται από τις διατάξεις των νόμων 1188/1981 και 
1586/1986 «Περί καταστάσεων προσωπικού Ο.Τ.Α.». 

3. Για την υπηρεσιακή κατάσταση του προσωπικού 
που υπηρετεί στο Νομικό Πρόσωπο με σύμβαση εργα¬ 
σίας Ιδιωτικού Δικαίου Αορίστου Χρόνου (προσόντα, 
κατάταξη, μετάταξη, παραμονή στην υπηρεσία κ.λπ.) θα 
έχουν εφαρμογή οι σχετικές διατάξεις του ν. 1188/1981 
όπως ισχύει σήμερα. 

Άρθρο 5ο 

Α) Αναπλήρωση Προϊστάμενου Διεύθυνσης 

Τον Προϊστάμενο Διεύθυνσης απουσιάζοντα ή κω¬ 
λυόμενο αναπληρώνει ο αρχαιότερος υπάλληλος με 
αντίστοιχο κλάδο του προϊσταμένου Διεύθυνσης. 

Β) Αναπλήρωση Προϊσταμένου Τμήματος 

Τον Προϊστάμενο τμήματος απουσιάζοντα ή κωλυό¬ 
μενο αναπληρώνει ο αρχαιότερος υπάλληλος με αντί¬ 
στοιχο κλάδο του προϊσταμένου. 

Αρθρο 6ο 

Ασκηση Αρμοδιοτήτων 

Οι αρμοδιότητες που καθορίζονται από τον Οργανι¬ 
σμό Εσωτερικής Υπηρεσίας θα ασκούνται από τα ανά¬ 
λογα γραφεία. 

Άρθρο 7ο 

Αρμοδιότητες Προϊσταμένου Διεύθυνσης 

Οι αρμοδιότητες και το αντικείμενο εργασίας της Δι¬ 
εύθυνσης, των τμημάτων και των γραφείων που αναφέ- 
ρονται στο άρθρο 2 είναι οι κατωτέρω: 

α) Γ ραφείο Προϊσταμένου Διεύθυνσης 

Ο προϊστάμενος Διεύθυνσης του Δ.Ο.Ν.Α. προΐσταται, 
εποπτεύει και ελέγχει τη λειτουργία όλων των υπη¬ 
ρεσιών του Οργανισμού. Ασκεί τα από το νόμο ή από 
εξουσιοδότηση καθήκοντα που του ανατίθενται από τον 
Πρόεδρο ή το Διοικητικό Συμβούλιο, παρέχει οδηγίες 
για ζητήματα γενικής υπηρεσιακής φύσεως. Εισηγείται 
στο Πρόεδρο του Δ.Σ. τη λήψη κάθε μέτρου κρίνεται 
απαραίτητο για την καλή και ομαλή λειτουργία των υπη¬ 
ρεσιών. Παραλαμβάνει, αποσφραγίζει και χαρακτηρίζει 
δια μονογραφής την αλληλογραφία και την διαβιβάζει 
δια του πρωτοκόλλου στα διάφορα γραφεία. 

Μονογράφει τα έγγραφα του Δ.Ο.Ν.Α., τα χρηματικά 
εντάλματα, τις μισθοδοτικές καταστάσεις, όπως και 
κάθε γραπτή ενέργεια του Οργανισμού πριν τα υπο¬ 
γράψει ο Πρόεδρος του Δ.Σ. Παρακολουθεί την νομο¬ 
θεσία και νομολογία που ενδιαφέρει τον Δ.Ο.Ν.Α. και 
ενημερώνει σχετικά τις υπηρεσίες. Τηρεί το εμπιστευ- 
τικό πρωτόκολλο εφ’ όσον τούτο δεν τηρείται από τον 
Πρόεδρο. Ελέγχει το βιβλίο περιουσίας και διαχείρισης 
υλικού και όλα τα βιβλία του Οργανισμού. Συντάσσει 
σε συνεργασία με τον Πρόεδρο την ημερήσια διάταξη 
συνεδριάσεων του Διοικητικού Συμβουλίου. Εισηγείται 
μαζί με το τμήμα Αθλησης στο Δ.Σ. του Δ.Ο.Ν.Α. τις δι¬ 
άφορες εκδηλώσεις που θα γίνουν στη Ρόδο, δίδει κάθε 
δυνατή βοήθεια για την αρτιότερη οργάνωση και απο¬ 
δοτικότερη παρουσίαση των εκδηλώσεων και μπορεί 
ύστερα από συνεννόηση με το Πρόεδρο να αναπτύσσει 

τις απαραίτητες πρωτοβουλίες. Ενημερώνει γραπτά και 
προφορικά το Δ.Σ. για τα αποτελέσματα των αθλητικών 
και πολιτιστικών δραστηριοτήτων και γενικά για την 
λειτουργία του Οργανισμού. 

Εφαρμόζει το πειθαρχικό δίκαιο, παρακολουθεί τη 
λειτουργία των τμημάτων και των γραφείων του Ορ¬ 
γανισμού, ενημερώνοντας του Δ.Σ. για τις υποχρεώσεις 
και τα καθήκοντα του προσωπικού όπως ορίζονται από 
τις διατάξεις που διέπουν τους Ο.Τ.Α. και δεν περιλαμ¬ 
βάνονται στον παρόντα Ο.Ε.Υ. 

Επικυρώνει κάθε έγγραφο του Οργανισμού. 

Β' Αρμοδιότητες Προϊσταμένων Τμημάτων 

• Συνεργαζόμενοι με τον προϊστάμενο Διεύθυνσης 
κατευθύνουν τα γραφεία τους εισηγούνται στο προ¬ 
ϊστάμενο Διεύθυνσης θέματα της αρμοδιότητάς τους 
και ασκούν στις αρμοδιότητες που τους δίδονται από 
το νόμο ή από εξουσιοδότηση. 

• Ελέγχουν και μονογράφουν όλα τα έγγραφα των 
υφισταμένων τους. Τηρούν τα υπό τον παρόντα κανο¬ 
νισμό βιβλία παρουσίας και λοιπά του προσωπικού που 
προΐστανται και τα οποία θεωρούνται από το Διευθυντή 
του Οργανισμού. 

• Οι Προϊστάμενοι έχουν την ευθύνη και τη μέριμνα για 
τον αποδοτικότερο τρόπο εκτέλεσης των κάθε φύσης 
αποφάσεων του Διοικητικού Συμβουλίου, παρακολου¬ 
θώντας και συντονίζοντας τις εργασίες του συνόλου 
των γραφείων του Οργανισμού. 

• Συντονίζουν και κατευθύνουν τις εργασίες και συ¬ 
νεργάζονται με τους υπεύθυνους των Γραφείων και τους 
εξωτερικούς συνεργάτες του Οργανισμού για την προ¬ 
ώθηση των θεμάτων τους. 

• Ενημερώνουν το Διοικητικό Συμβούλιο για την πο¬ 
ρεία των εγκεκριμένων προγραμμάτων δράσης του 
Οργανισμού και γενικά την εκτέλεση των αποφάσεων 
του. 

• Εισηγούνται στο Διοικητικό Συμβούλιο την τροπο¬ 
ποίηση των Προγραμμάτων Δράσης του Οργανισμού, 
όταν θεωρούν απαραίτητα, ανάλογα με την εξέλιξη 
του ή και με βάση τις μεταβολές των αντικειμενικών 
συνθηκών. 

Αρθρο 8ο 

1) Τμήμα Διοικητικών - Οικονομικών Υπηρεσιών 

α) Γ ραφείο προσωπικού - γραμματειακής 
Υποστήριξης και Οικονομικών 

• Φροντίζει για τη διεξαγωγή όλων εκείνων των δι¬ 
αδικασιών που είναι απαραίτητες για την πρόσληψη 
προσωπικού, αποχωρήσεις, τοποθετήσεις, μετακινήσεις, 
αποσπάσεις μετατάξεις, χορήγηση αδειών, πειθαρχικές 
υποθέσεις κ.λπ. 

• Τηρεί τα μητρώα και τους ατομικούς φακέλους του 
προσωπικού και φροντίζει για τη συνεχή παρακολούθη¬ 
σή τους και ενημέρωση. 

• Εισηγείται στα αρμόδια όργανα θέματα που αφο¬ 
ρούν το προσωπικό και ενεργεί τη σχετική αλληλο¬ 
γραφία. 

• Τηρεί μητρώα μελών τμημάτων και βιβλίο εμφανί- 
σεως αυτών και διεκπεραιώνει κάθε γραφική εργασία 
του γραφείου. 

• Διεξάγει κάθε υπηρεσία που ανατίθεται από το Δι¬ 
οικητικό Συμβούλιο και που δεν υπάγεται στην άμεση 


αρμοδιότητα άλλου γραφείου. Τηρεί το βιβλίο συνε¬ 
δριάσεων. 

• Καταρτίζει την ημερήσια διάταξη των συνεδριά¬ 
σεων του Διοικητικού Συμβουλίου κατά την ισχύουσα 
Νομοθεσία, κοινοποιεί αυτή στα μέλη του Διοικητικού 
Συμβουλίου και επιμελείται για την προετοιμασία των 
σχετικών αποφάσεων. 

• Τηρεί τα πρακτικά των συνεδριάσεων, το αρχείο 
αποφάσεων και μεριμνά για την επικύρωση των πρακτι¬ 
κών και την έγκαιρη προώθηση των σχετικών αποφά¬ 
σεων για έγκριση, για παρακολούθηση των αποφάσεων 
κ.λπ. στην αρμόδια Δημόσια Αρχή και σε συνέχεια στις 
αρμόδιες για εκτέλεση υπηρεσίες. 

• Έχει την ευθύνη για την ενημέρωση και πληροφό¬ 
ρηση των δημοτών, δημοτικών φορέων, τύπου, τηλεό¬ 
ραση κ.λπ. τη δημιουργία επαφών και της συνεργασίας 
με Υπουργεία, με όλους τους δημόσιους ή ιδιωτικούς 
φορείς, την τήρηση βιβλίου καταχώρησης των Αρχών 
Υπηρεσιών, Συλλόγων, Σωματείων κ.λπ. 

• Παραλαμβάνει τα φύλλα του ημερήσιου και περι¬ 
οδικού τύπου και γενικά κάθε έντυπο και βιβλίο που 
απευθύνεται στον Οργανισμό. 

• Παρακολουθεί όλα τα θέματα που δημοσιεύονται 
και αφορούν τον Οργανισμό. Δίνει κάθε πληροφορία 
που επιτρέπεται στους πολίτες και αφορά τη δραστη¬ 
ριότητα του Οργανισμού. 

• Μεριμνά για τη λήψη και εκτύπωση φωτογραφικού 
υλικού που αφορά αθλητικές εκδηλώσεις του Οργανι¬ 
σμού. 

• Επιμελείται της παραλαβής, πρωτοκόλλησης, ευρύ¬ 
τερου και συσχέτισης όλων των εισερχομένων εγγρά¬ 
φων και της τήρησης του πρωτότυπους στο αρχείο. 

• Παρακολουθεί και φροντίζει για την τήρηση του 
γενικού αρχείου του Οργανισμού και εισηγείται την κα¬ 
ταστροφή του θεωρούμενου σαν άχρηστου. 

• Διεκπεραιώνει αυθημερόν την εισερχόμενη και 
εξερχόμενη αλληλογραφία και επικυρώνει αντίγραφα 
αυτής. 

• Μελετά, σχεδιάζει και επεξεργάζεται διακηρύξεις 
δημοπρασιών, συμβόλαια και κάθε σχετικό που του ανα¬ 
τίθεται από τη Διοίκηση έχει την ευθύνη για ότι σχετικό 
με τις αγορές, δημοσιεύσεις, διαγωνισμού, προμήθειες 
κ.λπ. 

• Φροντίζει και μεριμνά για την έγκαιρη και σωστή 
υλοποίηση των αποφάσεων του Διοικητικού Συμβου¬ 
λίου. 

• Φροντίζει για τη διοργάνωση επιμορφωτικών σεμι¬ 
ναρίων με εξειδικευμένους εκπαιδευτές της Νεολαίας 
και τα σύγχρονα προβλήματά της (ναρκωτικά, ανεργία, 
αίάε, αλκοολισμός κ.α.). 

• Συνεργάζεται με τους αντίστοιχους δημόσιους και 
δημοτικούς φορείς σε θέματα Νεολαίας. 

• Τηρεί βιβλίο χρέωσης κινητής και ακίνητης περιουσί¬ 
ας, καθώς επίσης και βιβλίο εισόδου - εξόδου τεχνολο¬ 
γικού και λοιπού εξοπλισμού καθώς και του αναλώσιμου 
υλικού άθλησης. 

• Καταρτίζει σε συνεργασία με το Διοικητικό Συμ¬ 
βούλιο, τον προϋπολογισμό εσόδων - εξόδων και τις 
σχετικές εκθέσεις, μέσα στις προθεσμίες που ορίζει ο 
Δημοτικός και Κοινοτικός Κώδικας. 

• Παρακολουθεί την πορεία της εκτέλεσης του προ¬ 
ϋπολογισμού εσόδων - εξόδων και εισηγείται την ανα¬ 
μόρφωσή του. 

• Συγκεντρώνει, ελέγχει και καταχωρεί στα σχετικά 
λογιστικά βιβλία τα αποτελέσματα της εκτέλεσης του 
προϋπολογισμού εσόδων - εξόδων. 

• Καταρτίζει, σε συνεργασία με το Δημοτικό Ταμείο, 
τον απολογισμό εσόδων - εξόδων και τον ισολογισμό 
του καθώς και τις σχετικές εκθέσεις. 

• Επιμελείται της εκκαθάρισης και εντολής πληρωμών 
κάθε δαπάνης. 

• Ελέγχει τα δικαιολογητικά κάθε δαπάνης προς δια¬ 
πίστωση του νόμιμου και κανονικού ή όχι αυτής. 

• Φροντίζει για την έκδοση χρηματικών ενταλμάτων 
και τη μισθοδοσία του προσωπικού. 

• Τηρεί μισθολογικά μητρώα όλου του προσωπικού, 
συντάσσει τις βεβαιώσεις αποδοχών των εργαζομένων 
και φροντίζει για την ασφάλιση αυτού. 

• Φροντίζει για την τήρηση της ισχύουσας κάθε φορά 
νομοθεσίας, σχετικά με την υπηρεσιακή και συνταξιο- 
δοτική κατάσταση των υπάλληλων. 

2) Τμήμα Άθλησης 

α) Γραφείο Αθλητικών δραστηριοτήτων, 
προγραμματισμός και οργάνωση 
αθλητικών εκδηλώσεων 

• Συνεργάζεται με τους μαζικούς αθλητικούς φορείς 
της πόλης, τους ενημερώνει για την αθλητική δραστη¬ 
ριότητα και τους παρέχει κάθε δυνατή βοήθεια. 

• Συνεργάζεται με το γραφείο αθλητικών κέντρων και 
αθλητικών δραστηριοτήτων. 

• Φροντίζει για την οργάνωση, συντήρηση και διατή¬ 
ρηση ιστορικών, αθλητικών αρχείων της πόλης. 

• Μεριμνά για την προβολή και διαφήμιση όλων των 
αθλητικών εκδηλώσεων καθώς και την έκδοση, διακί¬ 
νηση και διάθεση υλικού στους δημότες και ειδικά στα 
σχολεία που έχει σχέση με αυτές (Προγράμματα, Δελ¬ 
τία, Αφίσες κ.λπ.). 

• Μεριμνά για την οργάνωση συσκέψεων και συζητή¬ 
σεων με τους αθλητικούς φορείς της πόλης για θέματα 
αθλητικών δραστηριοτήτων, οργάνωση και λειτουργία 
των αθλητικών τμημάτων και για την παροχή κάθε δυ¬ 
νατής βοήθειας. 

• Έχει την ευθύνη για τη διοργάνωση κάθε είδους 
αθλητικών εκδηλώσεων αγώνων, επιδείξεως αγώνων 
στίβου και λοιπών αθλημάτων σε επίπεδο σωματείων, 
Δημοτικών Σχολείων, Γυμνασίων, Λυκείων, Πανεπιστη¬ 
μίου Αιγαίου, ΑΣΤΕ Ρόδου κ.α. 

• Φροντίζει για την έγκαιρη έκδοση και διανομή ενη¬ 
μερωτικών προγραμμάτων, μαζικών προγραμμάτων 
άθλησης, φυλλαδίων και γενικά κάθε εντύπου υλικού 
και ενημερώνει έγκαιρα τον τύπο και γενικά το Μ.Μ.Ε. 
για τις αθλητικές δραστηριότητες του Οργανισμού, συ- 
νεργαζόμενο με το γραφείο Δημοσίων Σχέσεων του 
Δήμου Ροδίων. 

• Φροντίζει για τις ανάγκες των αθλητικών τμημάτων, 
την ενημέρωση τους για τις αποφάσεις του Διοικητι¬ 
κού Συμβουλίου, όπως επίσης και για τις εμφανίσεις 
αυτών στις διοργανώσεις αγώνων (μεταφορά, διανομή, 
εξοπλισμός κ.λπ.). 

• Καταρτίζει σε συνεργασία με τα αρμόδια γραφεία 
το πρόγραμμα των δραστηριοτήτων και έχει την ευθύνη 
της υλοποίησης του. 

• Καταρτίζει σε συνεργασία με το Διοικητικό Συμβού¬ 
λιο τον ετήσιο προγραμματισμό Νεολαίας του Οργανι¬ 
σμού και μεριμνά για την εκτέλεσή του. 


3) Τ μήμα Τ εχνικό 

α) Γ ραφείο εποπτείας αθλητικών εγκαταστάσεων 
και τεχνικών έργων. 

• Φροντίζει σε συνεργασία με τα αρμόδια γραφεία 
για τη συντήρηση, καθαριότητα και εποπτεία των χώ¬ 
ρων που έχει στην ευθύνη του ο Οργανισμός και είναι 
υπεύθυνος για την ομαλή λειτουργία τους. 

• Φροντίζει για την καλή λειτουργία των Ηλεκτρο- 
λογικών, Υδραυλικών και λοιπών εγκαταστάσεων των 
χώρων που έχει στην ευθύνη του το Ν.Π.Δ.Δ. «Δημοτικό 
Οργανισμός Νεολαίας και Αθλησης Ρόδου» ενημερώνει 
έγκαιρα τους αρμόδιους και συντάσσει τις απαραίτη¬ 
τες εκθέσεις που αφορούν την συντήρηση, βελτίωση 
και λειτουργία τους, σε συνεργασία με τη διεύθυνση 
Τεχνικών Υπηρεσιών Δήμου Ροδίων. 

• Φροντίζει για τον ηλεκτρολογικό, μηχανολογικό 
εξοπλισμό και εξοπλισμό άθλησης, σε συνεργασία με 
τα αντίστοιχα συνεργεία της Διεύθυνσης Τεχνικών Υπη¬ 
ρεσιών. 

• Φροντίζει για τη μεταφορά, εγκατάσταση και λει¬ 
τουργία του απαραίτητου οπτικοακουστικού εξοπλι¬ 
σμού, αθλητικού εξοπλισμού στις εγκαταστάσεις και 
στους χώρους που διοργανώνονται οι αθλητικές δρα¬ 
στηριότητες και γενικά εκδηλώσεις που έχουν σχέση 
με την ανάπτυξη του αθλητισμού. 

• Φροντίζει για την αξιοποίηση και περιφρούρηση της 
ακίνητης περιουσίας. 

• Μελετά και προτείνει κάθε μέτρο που αφορά την 
συντήρηση, βελτίωση και επέκταση των εγκαταστά¬ 
σεων. 

• Έχει την ευθύνη για την καθαριότητα των εγκατα¬ 
στάσεων και γενικά των κοινόχρηστων χώρων. Επίσης 
φροντίζει και επιμελείται για την καλή εμφάνιση και 
των ευπρεπισμό των χώρων στους οποίους γίνονται οι 
αθλητικές δραστηριότητες. 

• Με απόφαση του Διοικητικού Συμβουλίου είναι δυνα¬ 
τό η φύλαξη και η ασφάλεια των αθλητικών χώρων και 
εγκαταστάσεων να ανατίθεται σε ιδιωτικές εταιρείες 
ασφαλείας. 

• Προβαίνει σε σύνταξη τεχνικών μελετών σχετικών 
με τη βελτίωση της αθλητικής υποδομής του Δήμου 
Ροδίων. 

Αρθρο 9ο 

Ειδικές Συνεργασίες 

Εκτός των συγκεκριμένων θέσεων που αναλυτικά προ- 
βλέπονται στο άρθρο 5 του Κανονισμού, θα υπάρχει και 
μία σειρά ειδικών συνεργατών του Οργανισμού οι οποίοι 
λόγω της ιδιαιτερότητας της φύσης της παροχής των 
υπηρεσιών τους στον Οργανισμό δεν μπορούν να εντα¬ 
χθούν σε ανάλογες με τις παραπάνω περιγραφείσες 
θέσεις. Συνήθως η διάρκεια της συνεργασίας με τον 
Οργανισμό των ειδικών αυτών κατηγοριών θα είναι πολύ 
μικρή, σε ορισμένες περιπτώσεις μάλιστα θα εξαντλείται 
σε μία και μόνο συνεργασία (επιμορφωτές σεμιναρίων 
που οργανώνονται από τα διάφορα τμήματα, ειδικοί 
εκπαιδευτές κ.λπ.). 

Για την υπογραφή των συμβάσεων με τους ειδικούς 
αυτούς εξωτερικούς συνεργάτες θα αποφασίζει κατά 
περίπτωση το Διοικητικό Συμβούλιο και μετά αιτιολο¬ 
γημένη αίτηση του αρμόδιου κατά περίπτωση. 

Όλα τα γραφεία του τμήματος θα επικοινωνούν και 

συνεργάζονται άμεσα για οποιαδήποτε θέματα προ- 
κύψουν. 

Άρθρο 10ο 

Λοιπές Αρμοδιότητες 

Αρμοδιότητες και δραστηριότητες που δεν αναφέρο- 
νται στον παρόντα κανονισμό καθορίζονται με απόφαση 
του Διοικητικού Συμβουλίου του Οργανισμού. 

Αρθρο 11ο 

Ισχύς του Οργανισμού Εσωτερικής Υπηρεσίας 

Η ισχύς του παρόντος Κανονισμού Εσωτερικής Υπη¬ 
ρεσίας αρχίζει από την ημερομηνία δημοσίευσης του 

Φ.Ε.Κ. 

Ο Παρών προκαλεί δαπάνη σε βάρος του προϋπολο¬ 
γισμού του Δ.Ο.Ν.Α. Δήμου Ροδίων τρέχοντος οικονο¬ 
μικού έτους 2006, ύψους 837.242,00€ στους Κ.Α. 6011: 
«Αποδοχές μονίμων υπαλλήλων», Κ.Α. 6021: «Αποδοχές 
αορίστου υπαλλήλων» και Κ.Α. 6041: «Αποδοχές εποχι¬ 
ακού προσωπικού». Το ίδιο ισχύει και για τα επόμενα 
τέσσερα (4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 3 Φεβρουάριου 2006 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθμ. 11 (4) 

Καθιέρωση υπερωριακής απασχόλησης των υπαλλήλων 
του Δημοτικού Γυμναστηρίου Βύρωνα, έτους 2006. 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΔΗΜΟΤΙΚΟΥ ΓΥΜΝΑΣΤΗΡΙΟΥ ΒΥΡΩΝΑ 

Έχοντας υπόψη 

1. Τις διατάξεις: 

α) Του ν. 1188/1981 περί καταστάσεως προσωπικού των 
Ο.Τ.Α. (ΦΕΚ Α' 204) και τις κωδικοποιήσεις του. 

β) Του ν. 3205/2003 «Μισθολογικές ρυθμίσεις λειτουρ¬ 
γών και υπαλλήλων του Δημόσιου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων, και αντι¬ 
στοίχων της Ελληνικής Αστυνομίας του Πυροσβεστικού 
και Λιμενικού Σώματος και άλλες συναφείς διατάξεις», 
καθώς και την εγκύκλιο του Υπουργείου Οικονομίας 
και Οικονομικών (Γενικό Λογιστήριο του Κράτους) υπ’ 
αριθμ. 2/72757/0022/31.12.2003 με θέμα «Παροχή οδηγι¬ 
ών για την εφαρμογή των διατάξεων του ν. 3205/2003 
(ΦΕΚ 297/Α')...». 

γ) Τις διατάξεις του αρ. 14, (αρ. 26 Α του π.δ. 410/1995) 
του ν. 2880/2001 περί υπαγωγής των Ν.Π. τα οποία έχουν 


χαρακτηρισθεί με την υπ’ αριθμ. ΓΓ1 ΟΙΚ 19750/7.9.1998 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομικών και Πολιτι¬ 
σμού (ΦΕΚ 1042 Β) ως δημοτικής σημασίας στην επο- 
πτεία των Δήμων στη διοικητική περιφέρεια των οποίων 
λειτουργούν. 

δ) Την προσαρμογή της συστατικής πράξης του Ν.Π. 
«Εθνικό Στάδιο Βύρωνα» (β.δ. 575/1971 ΦΕΚ 173/1971) στις 
διατάξεις του Δ.Κ.Κ. με την υπ’ αριθμ. 21364 απόφαση 
της Περιφέρειας Αττικής (ΦΕΚ 418/Β711-4.2001), με την 
οποία συστήνεται ίδιο Ν.Π. με την επωνυμία «ΔΗΜΟΤΙΚΟ 
ΓΥΜΝΑΣΤΗΡΙΟ ΒΥΡΩΝΑ». 

ε) Τις διατάξεις του δημοσίου λογιστικού (ν.δ. 496/ 
1974). 

στ) Τις διατάξεις του Δ.Κ.Κ. (π.δ. 410/1995) και ιδίως των 
άρθρων 198,199, 200 (παρ. 1, 3 και 4), 203 και 262. 

ζ) Την επικείμενη κύρωση από τη Βουλή της εισοδη¬ 
ματικής πολιτικής του έτους 2006. 

2. Την υπ’ αριθμ. 28/27.1.2005 (πρακτικό 2) απόφαση 
του Δημοτικού Συμβουλίου του Δήμου Βύρωνα με θέμα: 
«Ορισμός μελών του Δ.Σ. του Ν.Π. “Δημοτικό Γυμναστή- 
ριο Βύρωνα"». 

3. Τον προϋπολογισμό οικονομικού έτους 2006 του 
Ν.Π.Δ.Δ. «Δημοτικό Γυμναστήριο Βύρωνα». 

4. Την υπ’ αριθμ. 3/11.1.2006 απόφαση του Διοικητικού 
Συμβουλίου του Δ.Γ. Βύρωνα με θέμα «Εργασία κατά τις 
εξαιρέσιμες ημέρες νυχτερινές ώρες και υπερωρίες το 
έτος 2006 (έγκριση από Περιφέρεια)». 

5. Την εγκύκλιο της Περιφέρειας Αττικής υπ’ αριθμ. 
16925/1.4.2004 με θέμα «Δημοσίευση αποφάσεων για 
υπερωριακή εργασία». 

6. Το γεγονός ότι το Δημοτικό Γυμναστήριο Βύρωνα, 
λειτουργεί από της 7.00' π.μ. έως και τις μεταμεσονύ¬ 
κτιες ώρες συνεχώς όλες τις ημέρες της εβδομάδας, 
αποφασίζουμε: 

Να εργάζεται το μόνιμο προσωπικό (8 υπάλληλοι) καθ’ 
υπέρβαση της υποχρεωτικής εβδομαδιαίας εργασίας, 
υπερωριακά κατά τις εργάσιμες ημέρες και κατά ανώ¬ 
τατο όριο εξήντα (60) ώρες ανά υπάλληλο, καθώς και 
τις Κυριακές, εξαιρέσιμες και νυχτερινές ώρες δεκαέξι 
(16) ώρες ανώτατο όριο κατά περίπτωση ανά υπάλληλο, 
η δε σχετική δαπάνη έχει προβλεφθεί στους οικείους 
κωδικούς εξόδων Κ.Α. 6012, 6051, 6055 του επικυρωμένου 
προϋπολογισμού έτους 2006 (σύνολο 40.000 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βύρωνος, 31 Ιανουάριου 2006 

Ο Πρόεδρος του Δ.Σ. 

ΠΟΛΥΚΑΡΠΟΣ ΑΝΤΩΝΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οΰ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΐπ από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ το ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ : 210 - 4071010 ίπίετηβΐ: Ιι#ρ://»**.6ΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιεί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 

